Алхрақәа мҩаҧысит ҳәа иҧхьаӡоуп.
18.09.2017
Цәыббра 17 рзы Аҟәа ақалақьтә еизарахь алхырҭатә ҭыҧқәа ҩба- аҩбатәи ажәабатәии рҿы адепутатцәа реиҭалхрақәа мҩаҧысит. Аҟәатәи алхратә комссиа аҿы изларҳәаз ала, алхрақәа мҩаҧысит ҳәа азыҧхьаӡоуп.
601
Цәыббра 17 рзы Аҟәа ақалақьтә еизарахь алхырҭатә ҭыҧқәа ҩба- аҩбатәи ажәабатәии рҿы адепутатцәа реиҭалхрақәа мҩаҧысит. Аҟәатәи алхратә комссиа аҿы изларҳәаз ала, алхрақәа мҩаҧысит ҳәа азыҧхьаӡоуп.
Аҩбатәи алхырҭатә ҭыҧаҿы аиааира игеит Саид Быҭәба, ажәабатәи аҿы - Ҭемыр Кәпалба. Аҟәатәи ақалақьтә еизарахь аиҭалхрақәа мҩаҧысуан ажәабатәи алхратә ҭыҧ аҟынтә иалхыз Баграт Занҭариа иҧсҭазаара дахьалҵыз иахҟьаны. Иара убасгьы, аҩбатәи алхратә ҭыҧ аҟнытә иалхыз Лаша Ашәба Жәлар реизара депутатс дахьыҟалаз азы. Аҩ-ҭыҧк рҿы алхрақәа зыҽрылазырхәырц иааиуаз ауааҧсыра рхыҧхьаӡара маҷмызт . Аҩбатәи алхратә ҭыҧаҿы рыбжьы арҭараны иҟан 1400-ҩык инареиҳаны алхыҩцәа, урҭ рахьтә фышәҩык роуп зыбжьы зҭииз. Ажәабатәи алхратә ҭыҧаҿы асиа ианын зқьи аашәҩык инареиҳаны алхыҩцәа- урҭ рахьтә рыбжьы арҭеит хәышәҩык инареиҳаны.
Аҟәатәи алхратә комссиа аҿы излаҳарҳәаз ала, аилагара ҳәа акгьы аарҧшымызт, алхрақәа мҩаҧысит ҳәа иазыҧхьаӡоуп Аслан Дочиа иазгәеиҭеит, зыҿҳәара ииасхьоу Аҧсны атәылауаҩ шәҟәы ала зыбжьы азҭарц зҭахыз алхыҩцәа шыҟаз. Аха азакуан инақәыршәаны, урҭ алхрақәа рахь инашьҭымызт. Хәымш иалагӡан, аиааира згаз акандидатцәа ашәҟәы иҭаргалоит Аҟәатәи алхратә комиссиаҿы, анаҩс ауп урҭ рнапынҵақәа рынагӡара ианалаго.
Фатима Гьергьиаҧҳа, Ельдар Дамиров,АТ.
Оцените новость:
+1
+2
+3
+4
+5
Сохраните ссылку или поделитесь с друзьями